# RÁMCOVÁ DOHODA O SPROSTREDKOVANÍ

uzatvorená v zmysle ustanovenia § 642 a nasl. Obchodného zákonníka zákon č. 513/19­91 Zb. v znení

neskorších predpisov medzi zmluvnými stranami (ďalej len „zmluva“)

**Zmluvná strana 1:**

**Názov spoločnosti: ROTERING, s.r.o.**

Sídlo spoločnosti: Záhradnícka 60, 821 08 Bratislava

IČO: 56259638

DIČ: 2122253177

IČ DPH: SK2122253177, podľa §7a

Vložka č.: 63374/N, OROS Nitra, oddiel: Sro

Konateľ: JUDr. Ernest Kollárik, PhD., MBA

 Viktor Homola

 Peter Suchan

V obchodných veciach:

Tel. kontakt: +421 907 643 400, +421 908 407 790

Mail: homola@rotering.sk, suchan@rotering.sk

V právnych veciach:

Tel. kontakt: +421 948 234 454

Mail: kollarik@rotering.sk

Bankové spojenie: IBAN

(Ďalej len ako „Sprostredkovateľ“)

A

**Zmluvná strana 2:**

**Názov spoločnosti:**

Sídlo spoločnosti:

IČO:

DIČ:

IČ DPH:

Vložka č.:

Konateľ:

Tel. kontakt:

Mail:

(Ďalej len ako „Záujemca“)

(Záujemca a sprostredkovateľ ďalej spolu aj ako „Zmluvné strany“)

###### Článok 1

**Predmet zmluvy**

1. Predmetom zmluvy je záväzok Sprostredkovateľa, že bude vyvíjať po dojednanú dobu činnosť smerujúcu k tomu, aby mal Záujemca príležitosť uzatvoriť s treťou osobou (tretia osoba ďalej len ako „Zhotoviteľ“) zmluvu, predmetom ktorej je vyhotovenie činností Zhotoviteľom (ďalej aj ako „sprostredkúvaná zmluva“) v prospech Záujemcu a/alebo objednávateľa, ktorým je Záujemcom zazmluvnený investor diela na ktorom bude Zhotoviteľ vyvíjať jeho činnosť prostredníctvom jeho zamestnancov alebo subdodávateľov (ďalej len „pracovník“) účtovanej v hodinovej sadzbe na jedného pracovníka (osobohodina), t.j. účtovanej podľa odpracovaných hodín pracovníkov.

|  |  |
| --- | --- |
| Spôsob poskytovania služby  | Telefonická a/alebo mailová komunikácia, sa začína zaslaním **personálnej požiadavky**, ktorú Sprostredkovateľ obdržal od Záujemcu.  |
| Personálna požiadavka | Zaslanie informácie Záujemcom o požadovaných personálnych kritériách na realizáciu zákazky Sprostredkovateľom |
| Reakcia Sprostredkovateľa na personálnu požiadavku: ponuka  | Sprostredkovateľ zašle **menný zoznam spolu s profilmi osôb podľa personálnej požiadavky** Záujemcovi najneskôr do 72 hodín odo dňa prijatia personálnej požiadavky Sprostredkovateľom, inak sa má za to, že na požiadavku nebude reagovať a požiadavka bola odmietnutá. |
| Reakcia Záujemcu na ponuku Sprostredkovateľa: | Záujemca do 48 hodín od obdržania ponuky, zašle Sprostredkovateľovi vyjadrenie k ponuke prípadne **čiastkovú objednávku** inak sa má za to, že na ponuku nebude reagovať a ponuka bola odmietnutá. |
| Sprostredkúvaná zmluva | Záujemca sa zaväzuje uzatvoriť zmluvu so Zhotoviteľom podľa personálnej požiadavky. Zmluva sa môže od personálnej požiadavky líšiť avšak pre fakturáciu Sprostredkovateľom je smerodajná uzatvorená zmluvy a reálne dodané služby Záujemcovi. |
| Evidencia odpracovaných hodín | Záujemca zabezpečí evidenciu zamestnancov a odpracovaných hodín a bezodkladne ju oznámi najneskôr však do 24 hodín po uplynutí príslušného fakturovaného mesiaca mailovou formou na mailový kontakt v obchodných veciach inak je zodpovedný za náhradu škody a úrok z omeškania. |
| Predmet činnosti Sprostredkovateľa | * Sprostredkovanie obchodu, služieb – sprostredkovanie uzatvorenia zmluvy o dielo alebo iného typu zmluvy
* Personálna agentúra - sprostredkovanie uzatvorenia pracovnej zmluvy, alebo vyslania na pracovnú cestou agentúrou dočasného zamestnávania inému zamestnávateľovi
* Administratívne služby – rokovania so zmluvnými a nezmluvnými partnermi a tretími osobami v rámci vyjednávania zmluvných a nezmluvných úkonov a vzťahov a prípravných konaní pred zahájením zákazky a ukončením zákazky
* Poradenská činnosť – činnosť podnikateľských, ekonomických, sociálnych a psychologických poradcov v oblasti podnikania, práce a osobného života
 |
| Poskytovanie služby v štátnom jazyku Poskytovateľa / alternatívny jazyk | Slovenský jazyk / Anglický, Nemecký, Maďarský jazyk |
| Okolnosti osobitného zreteľa | * ochorenie konateľa Poskytovateľa,
* odcestovanie na dovolenke konateľa Poskytovateľa mimo územie Slovenskej republiky
* vyhlásenie krízového, vojnového stavu alebo iného výnimočného stavu Slovenskej republiky
* okolnosti vylučujúce zodpovednosť v zmysle právnych predpisov Slovenskej republiky
 |

1. Každá zmluvná strana sa zaväzuje poskytovať služby v čase od 08:00 do 20:00 hod v pracovné dni mimo dní pracovného pokoja. Dni pracovného pokoja sú dni, na ktoré pripadá nepretržitý odpočinok pracujúcich v týždni (nedeľa) a sviatky. V prípade, že moment úkonu Poskytovateľa pripadne na takýto deň pracovného pokoja, je deň vykonania príslušného úkonu najbližší nasledovný pracovný deň, pokiaľ tým nie je ohrozený nástup Zhotoviteľa na realizáciu zákazky.

###### Článok 2

**Práva a povinnosti sprostredkovateľa**

1. Všetky náklady sprostredkovateľa spojené so sprostredkovaním sprostredkúvanej zmluvy hradí sprostredkovateľ.
2. Sprostredkovateľ je povinný bez zbytočného odkladu oznámiť záujemcovi okolnosti dôležité pre jeho rozhodovanie o uzavretí sprostredkúvanej zmluvy.
3. Sprostredkovateľ je oprávnený namietať súpis vykonaných hodín po konzultácií so Zhotoviteľom a konfrontácií súpisu hodín Záujemcu a súpisu hodín Zhotoviteľa.

###### Článok 3

**Práva a povinnosti záujemcu**

1. Záujemca súhlasí s tým, aby sprostredkovateľ vyvíjal činnosť smerujúcu k tomu, aby záujemca mohol uzavrieť sprostredkúvanú zmluvu s fyzickou, alebo právnickou osobou, ktorá bude spĺňať všetky podmienky požadované legislatívou SR pre uzatvorenie sprostredkúvanej zmluvy a to aj opakovane.
2. Záujemca sa zaväzuje po uzatvorení sprostredkúvanej zmluvy so zmluvným partnerom, ktorého vyhľadal a preukázateľne zabezpečil sprostredkovateľ, uhrádzať pravidelne mesačne sprostredkovateľovi províziu podľa tejto zmluvy a to aj v prípade, ak po zániku sprostredkovanej zmluvy bude opätovne uzatvorená zmluvy medzi Záujemcom a sprostredkovanou osobou.
3. Záujemca je povinný oznamovať sprostredkovateľovi všetky dôležité skutočnosti, ktoré majú pre predmet sprostredkúvanej zmluvy rozhodujúci význam.
4. Záujemca sa zaväzuje sprostredkovateľovi oznámiť a platiť sprostredkovateľovi províziu podľa tejto zmluvy ak so záujemcom, ktorého kontakt mu zabezpečil sprostredkovateľ uzatvorí sprostredkovaná osoba ďalšiu zmluvu, a to i po prípadnom zániku tejto zmluvy z dôvodu výpovede, ak bol kontakt od sprostredkovateľa preukázateľne poskytnutý pred podaním výpovede inak je povinný k náhrade škody, zmluvnej pokuty vo výške =50.000,00=EUR (slovom:päťdesiattisíceur) a ušlého zisku sprostredkovateľovi. V tomto prípade, sa táto zmluva bez ďalšieho úkonu predlžuje a záujemca je povinný uzatvoriť so sprostredkovateľom zmluvu o sprostredkovaní alebo dodatok v minimálnom znení tejto zmluvy. Neuzatvorenie novej zmluvy o sprostredkovaní alebo dodatku ku zmluve, uplatnenie náhrady škody, zmluvnej pokuty alebo náhrady ušlého zisku nie je dôvodom na neplnenie povinností podľa tejto zmluvy čo do mesačného oznámenia odpracovaných hodín, platenie sprostredkovateľskej provízie alebo riadne uhrádzanie faktúr Záujemcom v prospech Sprostredkovateľa.

###### Článok 4

**Platobné podmienky**

1. Sprostredkovateľovi vzniká nárok na províziu uzatvorením sprostredkúvanej zmluvy so zhotoviteľom, ktorého v súlade s ustanoveniami tejto zmluvy zabezpečil sprostredkovateľ.
2. Zmluvné strany sa dohodli na nasledovných cenách:

|  |  |
| --- | --- |
| Sprostredkovanie osôb | =2,00=EUR/hod, ak sa zmluvné strany nedohodnú v čiastkovej objednávke pre jednotlivé prípady inak |
| Administratívne služby | =1,00=EUR/hod, ak sa zmluvné strany nedohodnú v čiastkovej objednávke pre jednotlivé prípady inak |
| Personálna agentúra | =2,00=EUR/hod, ak sa zmluvné strany nedohodnú v čiastkovej objednávke pre jednotlivé prípady inak |
| Poradenská činnosť | =75,00= Eur/hod poskytovania služieb Sprostredkovateľom, ak sa zmluvné strany nedohodnú v čiastkovej objednávke pre jednotlivé prípady inak |

1. Všetky ceny uvedené v tejto zmluve sú bez DPH. V prípade, že sa Sprostredkovateľ stane platcom DPH alebo bude povinný odviesť DPH, bude DPH pripočítaná k cenám uvedených v tejto zmluve.
2. Zmluvné strany sa dohodli na evidencií odpracovaných hodín Záujemcom za jednotlivé ucelené mesiace. Záujemca je povinný zaslať odpracované hodiny každý mesiac počas zmluvného vzťahu medzi Záujemcom a Zhotoviteľom. Záujemca sa zaväzuje nijako nekontaktovať Zhotoviteľa priamo ale iba cestou sprostredkovateľa inak je povinný zaplatiť Sprostredkovateľovi zmluvnú pokutu a náhrady vo výške uvedenej v čl. 3 ods. 4 tejto zmluvy.
3. Sprostredkovateľ vystaví faktúru Záujemcovi do piatich (5) dní odo dňa zaslania súpisu odpracovaných hodín.
4. Záujemca uhradí Sprostredkovateľovi vystavenú faktúru v lehote splatnosti faktúr. Faktúra bude doručená Záujemcovi mailom na kontaktný mail uvedený v záhlaví tejto zmluvy.

|  |  |
| --- | --- |
| Lehota splatnosti faktúr: | 7 dní, ak sa zmluvné strany nedohodnú pre jednotlivé prípady inak |

1. Odmenou sú kryté všetky nároky zmluvných strán voči sebe.
2. Faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.
3. Za dátum úhrady faktúry sa považuje pripísanie celej fakturovanej čiastky v prospech bankového účtu Sprostredkovateľa uvedeného v záhlaví tejto zmluvy.
4. V prípade omeškania Záujemcu s úhradou faktúry (faktúra po splatnosti) je Sprostredkovateľ oprávnený:
* K úroku z omeškania vo výške 0,05% za každý deň omeškania avšak v minimálnej sume =10,00=EUR denne,
* K dočasnému pozastaveniu poskytovania služieb odo dňa márneho uplynutia splatnosti neuhradenej faktúry a to aj Zhotoviteľom bez nároku Záujemcu na akúkoľvek náhradu škody alebo na akúkoľvek zmluvnú pokutu až do úplného zaplatenia faktúry a jej príslušenstva (úrok z omeškania),
* K poskytnutiu informácií Zhotoviteľovi a Investorovi diela o nezaplatení splatnej faktúry a pozastavení výkonu prác na stavbe,

###### Článok 5

**Trvanie a ukončenie zmluvy**

1. Táto zmluva sa uzatvára na dobu neurčitú.
2. Zmluvné strany sa dohodli, že zmluva môže byť kedykoľvek ukončená na základe vzájomnej dohody.
3. Sprostredkovateľ i záujemca sú oprávnení vypovedať zmluvu písomne, bez udania dôvodu. Výpovedná lehota je 1 mesiac od doručenia výpovede druhej zmluvnej strane ak nie je záujemcom uzatvorená zmluva so žiadnou sprostredkovanou osobou, inak sa výpovedná doba predlžuje o dobu uzatvorenia zmluvy s akoukoľvek sprostredkovanou osobou.
4. Výpoveď sa považuje za doručenú dňom:
	1. osobného prevzatia proti podpisu na kópii písomnosti,
	2. doručenia zásielky poštou formou doporučenej zásielky.
5. Ak nebolo možné doručiť písomnosť poštou z dôvodu, že adresát nie je zastihnuteľný, na adrese uvedenej v preambule zmluvy, doručovacia pošta zásielku uloží a vyzve adresáta vhodným spôsobom aby si písomnosť vyzdvihol. V prípade, že adresát na výzvu pošty zásielku neprevezme, pošta vráti zásielku späť odosielateľovi. V takomto prípade sa písomnosť považuje za doručenú dňom vrátenia zásielky odosielateľovi, i keď sa adresát o doručovaní zásielky poštou nedozvedel.

##### Článok 6

**Záverečné ustanovenia**

1. Právne vzťahy vznikajúce z tejto zmluvy sa spravujú ustanoveniami Obchodného zákonníka.
2. Zmeny a doplnky tejto zmluvy možno vykonať iba písomnou formou, na základe dohody oboch zmluvných strán.
3. Ukončením platnosti tejto zmluvy nezaniká nárok na vzájomné vysporiadanie podľa čl. IV tejto zmluvy.
4. Zmluva je vyhotovená v dvoch rovnopisoch, z ktorých každá zmluvná strana dostane po jednom vyhotovení.
5. Zmluva nadobúda platnosť a účinnosť dňom jej podpisu oprávnenými zástupcami obidvoch zmluvných strán.
6. Zmluvné strany vyhlasujú, že si túto Zmluvu prečítali, jej obsahu plne porozumeli, táto bola spísaná na základe ich slobodnej vôle, že jej text je zrozumiteľným vyjadrením ich slobodne a vážne prejavenej vôle, že Zmluvu neuzatvárajú v tiesni ani za jednostranne výhodných podmienok a na znak súhlasu pripájajú svoje podpisy.

V .................. dňa ..........2025 V Bratislave, dňa ..........2025

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Záujemca Sprostredkovateľ